Bǒd yā Beth Sɛmesh bə́ kwê nyáda áfūb yā édzəgəze. Bə́ ngáyi tyé mís, bə́ ńtála ezímbí ámvóé. Bə́ ngatag fɔ́ɔ́ éyə̄gan ḿból bə́ ngáyén dzɔ̄. 14Éyɔŋ ekálíg é kwí yǎ áfūb Yosué yā Beth Sɛmesh, ńdɔ̄ é ngátə́bə. Mod akɔ́g á ngābə́ vóm tě. Ńdɔ̄ bə́ ngáman sǎl ndzaag yǎ ékālíg, bə́ bīī nyag ébēn bə́ tsígí bə́ ngavə́ Ńtondôbə mə́túnuŋa bádígi. 15Bəlevíta bə́ ngákə vaa ézīmbí ámvóé á ékālíg ai ǹkud byə́m bí mvɔ́d. Bə́ kə́ byā bəde á mod akɔ́g á yōb. Amǒs tē bǒd yā Beth Sɛmesh bə́ ngávə́ Ńtondôbə mətúnuŋa bíyə́m. 16Á yén miǹkúkúmá mí Filísta mítán mí ngáyén é mam má, ńdɔ fɔ́ɔ́ mí ngádúgan amǒs tē óbēn á Ekrôn. 17Mə́fáŋ mə́ mvɔ́d yā Bəfilísta bə́ ngávə́ Ńtondôbə nâ bátāŋ nyē mə́ ngábə́ nâ: dá ású Ashdod, dá ású Gaza, dá ású Ashkelôn, dá ású Gath, dá ású Ekrôn. 18Bidu bí mvɔ́d bí ngábə́ fə̄ á táŋ miǹkúkúmá Bəfilístǎ yā māl mə́sə má, tɔ miǹgungúl mí māl, tɔ zəzə̌ māl, ákɔ́g bēn yā bə́ ngábəde ezímbí ámvóé Ńtondôbə á ngə́lə a zaa kwí ámōs bēn dī áfūb Yosué yā Beth Sɛmesh. 19Ńdɔ Ǹtondôbə a ngáwé bǒd yā Beth Sɛmesh məwóm zamgbál; ḿfág yǎ ńnam ńgɔ a ngáwé bod bakúda məwóm mə́tán. Ǹnam o ńtɔ̄á fɔ̄ɔ̄ məlunga ai é dzam yǎ Ǹtondôbə a ngáwé ábūí bod dí.